turjo4nis/wikipedia-bn-dump-20250701 huggingface dataset:
জান আডজেন

জান আডজেন, এসি (; , জন্ম: ৯ এপ্রিল, ১৯১৮ - মৃত্যু: ২৯ নভেম্বর, ২০০৮) ড্যানিশ স্থাপত্যবিদ ছিলেন। তিনি সিডনি অপেরা হাউসের নকশা প্রণয়ন করে স্মরণীয় হয়ে আছেন। ২০০৩ সালে তিনি স্থাপত্যকলার সর্বোচ্চ পুরস্কার প্রিতজকার স্থাপত্য পুরস্কার লাভ করেন।

প্রারম্ভিক জীবন 
কোপেনহেগেনের নৌ-প্রকৌশলীর সন্তান হিসেবে জন্মগ্রহণকারী আডজেন ডেনমার্কের আলবোর্গে শৈশবকাল অতিবাহিত করেন। ঐ সময়ই তিনি জাহাজের প্রতি আকৃষ্ট হন এবং নৌবাহিনীতে কর্মজীবনে যোগ দেয়ার অভিলাষ ব্যক্ত করেছিলেন। কিন্তু পারিবারিক চিন্তাধারায় প্রবাহিত হয়ে তিনি ১৯৩৭ সালে রয়েল ড্যানিশ একাডেমি অব ফাইন আর্টসে কে ফিস্কার এবং স্টিন এইলার রাসমুসেনের নিয়ন্ত্রণে শিক্ষাজীবন অতিক্রমণ করেন। ১৯৪২ সালে স্নাতক ডিগ্রী অর্জন করেন। এরপর তিনি স্টকহোমের গানার আসফ্লান্ডে যোগদান করেন। সেখানে আর্নে জ্যাকবসন এবং পল হেনিংসনের সাথে একযোগে কাজ করেন তিনি। আমেরিকান স্থাপত্যবিদ ফ্রাঙ্ক লয়েড রাইটের কাজের প্রতি তিনি বিশেষভাবে আগ্রহী ছিলেন। দ্বিতীয় বিশ্বযুদ্ধ পরবর্তীকালে জার্মান দখলকৃত ডেনমার্ক থেকে তিনি কোপেনহেগেনে ফিরে আসেন।

কীর্তিগাঁথা 
আডজানের অমর শিল্পকর্ম সিডনী অপেরা হাউস ২৮ জুন, ২০০৭ সালে বিশ্ব ঐতিহ্যবাহী স্থান হিসেবে ঘোষিত হয়। এরফলে, তিনি হলেন দ্বিতীয় ব্যক্তি যিনি জীবদ্দশায় এ ধরনের সম্মাননা পেলেন। অন্যান্য উল্লেখযোগ্য কর্মের মধ্যে রয়েছে কোপেনহেগেনের কাছাকাছি ব্যাগসভার্ড চার্চ এবং কুয়েতের জাতীয় সংসদ ভবন। এছাড়াও, হেলসিঙ্গারের কাছাকাছি কিঙ্গো হাউসের বাড়ির নকশা প্রণয়ন অন্যতম।

সিডনি অপেরা হাউস 

১৯৫৭ সালে তিনি অপ্রত্যাশিত ও বিতর্কিতভাবে সিডনি অপেরা হাউসের নকশা প্রতিযোগিতায় বিজয়ী হন। পুরস্কারের মূল্যমান ছিল £৫,০০০। ১৯৫৭ সালে প্রকল্পের তত্ত্বাবধান ও সহায়তার জন্য সিডনিতে আসেন। ফেব্রুয়ারি, ১৯৬৩ সালে তিনি সিডনিতে তার অফিস স্থানান্তরিত করেন। ফেব্রুয়ারি, ১৯৬৬ সালে আডজেন প্রকল্পের কাজ ফেলে রেখে চলে যান। এর প্রধান কারণ ছিল রাজ্য সরকারের অর্থ প্রদানে অস্বীকৃতি। ২০০১ সালে আডজেন অস্ট্রেলিয়ায় আমন্ত্রিত হয়ে অবকাঠামোটির নকশাকে পরিবর্তন করে প্রকৃত অবস্থায় ফিরিয়ে আনেন।

অস্ট্রেলিয়ার রাণী দ্বিতীয় এলিজাবেথ ২০ অক্টোবর, ১৯৭৩ সালে আধুনিক স্থাপত্যকলার অন্যতম পদচিহ্ন সিডনি অপেরা হাউস আনুষ্ঠানিকভাবে উদ্বোধন করেন। বিপুলসংখ্যক আগ্রহী জনতা এতে উপস্থিত ছিলেন। কিন্তু সিডনি অপেরা হাউসের নকশাকার জান আডজেনকে অনুষ্ঠানে আমন্ত্রণ জানানো হয়নি। এমনকি কোথাও তার নাম পর্যন্ত উল্লেখ করা হয়নি।

তথ্যসূত্র 

১৯১৮-এ জন্ম
২০০৮-এ মৃত্যু
কোপেনহেগেনের স্থপতি
ডেনমার্কের আধুনিক স্থপতি
গেরহার্ট হাউপ্টমান

গেরহার্ট হাউপ্টমান (নভেম্বর ১৫, ১৮৬২-জুন ৬, ১৯৪৬) নোবেলজয়ী জার্মান নাট্যকার এবং ঔপন্যাসিক। তার নাটকগুলো জার্মান সাহিত্যে এখনও ধ্রুপদী সৃষ্টিকর্ম হিসেবে চিহ্নিত হয়ে আছে। ১৯১২ সালে তিনি সাহিত্যে নোবেল পুরস্কার লাভ করেন। ১৯৪৬ সালে পোল্যান্ডে তিনি মৃত্যুবরণ করেন।

জীবন ও কর্ম 

গেরহার্ট হাউপ্টমান ১৮৬২ সালে প্রুশিয়ার সাইলেসিয়ায় জন্মগ্রহণ করেন। হাউপ্টমান তার বাবা-মা বহু কষ্টে স্কুলে ভর্তি করেন। লেখাপড়ার প্রতি হাউপ্টমানের প্রচণ্ড অনীহা ছিল। লেখাপড়ায় অনীহা দেখে তার বাবা খুব কমবয়সে তার এক আত্মীয়ের ফার্মের কাজে লাগিয়ে দেন। পরবর্তীকালে হাউপ্টমান ফার্মের চাকরি ছেড়ে দিয়ে ভাস্কর্য শিল্প নিয়ে পড়াশোনার জন্য একটি অ্যাকাডেমিতে ভর্তি হন। কিছুদিন পড়ার পর তিনি অ্যাকাডেমি ছেড়ে ইতালির জেনা বিশ্ববিদ্যালয়ে ভর্তি হন। সেখানে তিনি ইতিহাসের উপর পড়াশোনা করেন। ১৮৮৩ থেকে ১৮৮৪-এর মধ্যবর্তী সময়ে তিনি ইতালিতে কাটান। জেনা বিশ্ববিদ্যালয় থেকে বের হয়ে তিনি হোটেল ব্যবসায় মনোনিবেশ করেন। ১৮৮৫ সালের মে মাসে তিনি মারিয়া নামের এক মেয়েকে বিয়ে করে জার্মানীর বার্লিনে বসবাস করা শুরু করেন এবং সাহিত্যকর্মে মনোনিবেশ করেন। তখন থেকেই আধুনিক নাট্যকার হিসেবে তিনি মোটামুটি খ্যাতি অর্জন করেন।

গেরহার্ট হাউপ্টমান তার জীবদ্দশায় প্রচুর নাটক লিখে গেছেন। বিফোর ডন এবং লোনলি সোলস তার দু'টি বিখ্যাত নাটক। তার অমর সৃষ্টি দ্য উইভার্স নাটকটি। সে সময়ে নাটকটি বেশ দর্শকপ্রিয়তা অর্জন করেছিল। এ সময় তিনি মার্গারেট নামের এক বিদুষী মহিলাকে ভালবেসে বিয়ে করেন। মার্গারেট ছিলেন হাউপ্টমানের প্রেরণা। মার্গারেটকে বিয়ে করার এগার বছর পর তিনি প্রথম স্ত্রী মারিয়ার সাথে বিচ্ছেদ ঘটান। পরবর্তীকালে তিনি দ্য সাংকেন বেল, বুক অব প্যাশন এবং দ্য গ্রেট ড্রিম-এর মত বিখ্যাত রচনাগুলো সৃষ্টি করেন।

বহিঃসংযোগ 
 The Nobel Prize Bio on Hauptmann
 
 Authors' Calendar

নাট্যকার
পোলীয় সাহিত্যিক
জার্মান ঔপন্যাসিক
১৯শ শতাব্দীর জার্মান ঔপন্যাসিক
২০শ শতাব্দীর জার্মান ঔপন্যাসিক
জার্মান পুরুষ ঔপন্যাসিক
জার্মান পুরুষ কবি
১৮৬২-এ জন্ম
১৯৪৬-এ মৃত্যু
জার্মান নোবেল বিজয়ী
জার্মান কবি
নোবেল বিজয়ী সাহিত্যিক
উদয় চোপড়া

উদয় চোপড়া (জন্ম: ৫ জানুয়ারি, ১৯৭৩) ভারতের হিন্দি চলচ্চিত্র অভিনেতা, প্রযোজক ও সহকারী পরিচালক।

জন্ম ও শিক্ষাজীবন 
উদয় চোপড়া ১৯৭৩ সালের ৫ জানুয়ারি জন্মগ্রহণ করেন। তিনি ইয়াশ চোপড়ার ছেলে। তিনি এবং তার ভাই আদিত্য চোপড়া বাবার সাথে বিভিন্ন ছবিতে সহকারী পরিচালক হিসেবে কাজ করেছেন। নিজেদের ইয়াশ রাজ ফিল্ম ব্যানারে বিভিন্ন ছবিতে কাজ করেছেন তিনি। উদয়ের উচ্চতা পাঁচ ফুট ছয় ইঞ্চি।

কর্মজীবন 
১৯৯৪ সালে অক্ষয় কুমার, কাজল এবং সাইফ আলি খানের সঙ্গে ইয়ে দিল্লাগি ছবিতে অভিনয় করেন। এছাড়া তিনি জনপ্রিয় মহাব্বতেন ছবিতে অভিনয় করেন। ২০০৪ সালে ধুম এবং ২০০৬ এর সিক্যুয়াল ধুম টুতে অভিনয় করেন।

চলচ্চিত্র জীবন

তথ্যসূত্র

বহিঃসংযোগ 

 

১৯৭৩-এ জন্ম
জীবিত ব্যক্তি
ভারতীয় অভিনেতা
ভারতীয় চলচ্চিত্র অভিনেতা
হিন্দি চলচ্চিত্র অভিনেতা
মুম্বইয়ের অভিনেতা
২১শ শতাব্দীর ভারতীয় অভিনেতা
ভারতীয় কণ্ঠাভিনেতা
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
চামড়াঝোলা ব্যাঙ

চামড়াঝোলা ব্যাঙ (বৈজ্ঞানিক নাম: Pterorana khare) () বা দেশি উড়ুক্কু ব্যাঙ Ranidae (রানিডি) গোত্র বা পরিবারের অন্তর্গত Pterorana (টোরোরানা) গণের একমাত্র প্রজাতি। ভারত ও বাংলাদেশ এদের আবাসস্থল। বিজ্ঞানী কিয়াসেতো এবং খের ১৯৮৬ সালে এই প্রজাতির প্রথম বর্ণনা করেন। সেজন্য ইংরেজিতে প্রজাতিটিকে কখনও কখনও Khare’s Stream Frog নামে ডাকা হয়। এর বৈজ্ঞানিক নামের প্রজাতি অংশটিও এসেছে খেরে'র নাম থেকে। অত্যন্ত দুর্লভ এ ব্যাঙের সংখ্যা ক্রমে আশঙ্কাজনক হারে কমে আসছে। সেকারণে আই. ইউ. সি. এন. এই প্রজাতিটিকে Vulnerable বা সংকটাপন্ন বলে ঘোষণা করেছে।

বিস্তৃতি 

চামড়াঝোলা ব্যাঙ উত্তর-পূর্ব ভারতের নাগাল্যান্ড এবং আসামের নামেরি জাতীয় উদ্যান ও পেখুই বন্যপ্রাণী অভয়ারণ্যে দেখা গেছে। এছাড়া ১৯৯৭ সালে মণিপুরে ব্যাঙটি দেখতে পাওয়ার খবর জানা যায়, তবে তা অনিশ্চিত। নেপাল থেকে প্রজাতিটি বিলুপ্ত হয়ে গেছে। অতি সম্প্রতি বাংলাদেশের বান্দরবান জেলার রুমা উপজেলায় সমুদ্র সমতল থেকে প্রায় ৫০০ মিটার উচ্চতায় অবস্থিত প্রত্যন্ত রুমানা এলাকায় প্রজাতিটি আবিষ্কার করা হয়েছে।

বিবরণ 

বান্দরবানের পাহাড়ি বম সম্প্রদায়ের কাছে ব্যাঙটি ‘ভুন-দর’ নামে পরিচিত। যার বাংলা অর্থ চামড়াঝোলা। এর প্রধান বৈশিষ্ট্য দেহের দুই পাশের ঝোলানো চামড়া বা পাতাজিয়া। লাফ দেওয়ার সময় এই চামড়া প্রসারিত করে, যাতে বাতাসে কিছুটা বেশি সময় ভেসে থাকতে পারে। সেকারণে এর ইংরেজি নাম হয়েছে flying frog। মাঝারি আকৃতির এই ব্যাঙের নাকের ডগা থেকে পায়ু পর্যন্ত দৈর্ঘ্য ৬৮ মিলিমিটার। দেহের ওপরের অংশ মেটে-সবুজ আর নিচের অংশ প্রায় সাদা।

চিরসবুজ বন ও পাহাড়ি ছড়ায় এদের পাওয়া যায়। ছড়াতেই প্রজনন ঘটে। পুরুষ ব্যাঙ ব্যাঙাচি রক্ষণাবেক্ষণ ও পাহারার ভার নেয়।

তথ্যসূত্র

বহিঃসংযোগ 
 ARKive, চামড়াঝোলা ব্যাঙের আলোকচিত্র ও তথ্য।

বাংলাদেশের ব্যাঙ
ভারতের ব্যাঙ
ব্যাঙ
ব্যাঙের প্রজাতি
কুনো ব্যাঙ

কুনোব্যাঙ (বৈজ্ঞানিক নাম: Bufo melanostictus, সম্প্রতি নামকরণ হয়েছে Duttaphrynus melanostictus) বুফোনিডি (Bufonidae) গোত্র বা পরিবারের অন্তর্গত বুফো গণের এক প্রজাতির অতি পরিচিত একটি ব্যাঙ। ভারত ও বাংলাদেশ ছাড়াও দক্ষিণ, পূর্ব এবং দক্ষিণ-পূর্ব এশিয়ার অধিকাংশ দেশে প্রজাতিটি দেখা যায়। বাড়ির আনাচেকানাচে সহ জলাশয় এর পাশে এদের দেখা যায়।

স্বভাব ও বাসস্থান 
কুনোব্যাঙ এমন একটি প্রাণী যা একটানা ছয় মাস ঘুমাতে পারে। এরা সাধারণত রাতের বেলা বের হয়। দিনের বেলা ঘরের কোনে অথবা দেয়ালের ফাঁকা জায়গা অথবা মাটির গর্তে বাস করে। তাই এদের কুনোব্যাঙ বলা হয়। এরা মেরুদন্ডী প্রাণী। এরা সাধারণত পোকামাকড় খেয়ে জীবন ধারণ করে। এদের গায়ে আচিলের মত ছোট ছোট অনেক দাগ থাকে। এর সাহায্যে এদের সহজেই চেনা যায়। শীতকালে এরা শীত নিদ্রায় চলে যায়।এদের ওজন সাধারণত ১৫-২০ গ্রাম হতে পারে।

বিস্তৃতি
নেপাল, বাংলাদেশ, ভারত, শ্রীলঙ্কা, মায়ানমার, থাইল্যান্ড, লাওস, ভিয়েতনাম, কম্বোডিয়া এবং দক্ষিণ চীন, তাইওয়ান, হংকং, মালয়েশিয়া, সিঙ্গাপুর প্রভিতৃ পর্যন্ত বিস্তৃত।

প্রজনন 
বর্ষাকাল এদের প্রজনন কাল। যখন বৃষ্টি শুরু হয় তখন এরা তাদের সঙ্গিনীর খোঁজ শুরু করে। তারপর স্ত্রী ব্যাঙের সাথে পুরুষ ব্যাঙের সঙ্গম হয়। এদের বহি নিষেক ঘটে অর্থাৎ শুক্রাণু ও ডিম্বাণু দেহের বাহিরে মিলিত হয়। স্ত্রী ব্যাঙ প্রায় ৩০,০০০ ডিম্বাণু ছাড়ে।

বর্তমান অবস্থা এবং সংরক্ষণ
আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে।

তথ্যসূত্র

বহিঃসংযোগ 

 ecologyasia.com: "Asian toad"
 Amphibians and Reptiles of Peninsular Malaysia: Duttaphrynus melanostictus

বাংলাদেশের ব্যাঙ
ভারতের ব্যাঙ
ব্যাঙ
ব্যাঙের প্রজাতি
বাংলাদেশের উভচর
শাহ-বুলবুল

শাহ-বুলবুল () এশিয়ার মধ্যম আকৃতির প্যারাডাইস বার্ড। এরা দেখতে অনেকটা বুলবুলির মত। কিন্তু এদের লম্বা লেজ দেখে এদের সহজেই চেনা যায়। পূর্ন বয়স্ক শাহ-বুলবুল ১৯-২০ সেমি লম্বা হয়। পূর্ন বয়স্ক পুরুষ রঙ পরিবর্তন করে সাদা রুপ ধারণ করে। মাথা থেকে গলার অংশটা তখন আরও নীলচে কালো দেখায়। অল্পবয়সী পুরুষরা হিংসুটে এবং ছোট কাঁটা তারা তাদের দ্বিতীয় বা তৃতীয় বছরে লম্বা পাগড়ি অর্জন করে। প্রাপ্তবয়স্ক পুরুষদের মূলত উজ্জ্বল উজ্জ্বল উজ্জ্বল বা প্রধানত সাদা কিছু নমুনা  সাদা মধ্যে কিছু মাত্রার অন্তর্বর্তী প্রদর্শন লং টাইল্ড রেফস পাখি সাধারণত উইং ও লেজ পালকের উপর শাফট ছড়ায় থাকে, সাদা পাখিতে শাটার স্ট্রেস থাকে এবং মাঝে মাঝে উইং এবং পুচ্ছ পালকের প্রান্ত কালো হয় ১৯৬০এর দশকের প্রথম দিকে, ৬৮০ টি লম্বা-টেইল্ড পুরুষদের পরীক্ষা করা হয়েছিল যা ব্রিটিশ মিউজিয়াম অফ ন্যাচারাল হিস্ট্রি, শিকাগো নেচারাল হিস্ট্রি মিউজিয়াম, পিবিডি মিউজিয়াম, কার্নেগী যাদুঘর, আমেরিকান মিউজিয়াম অফ ন্যাচারাল হিস্ট্রি, মার্কিন যুক্তরাষ্ট্রের ন্যাশনাল মিউজিয়াম এবং রয়্যাল অন্টারিও মিউজিয়ামে রয়েছে॥ নমুনা প্রায় সমগ্র প্রজাতির প্রজাতি থেকে এসেছিল, যদিও কিছু কিছু এলাকায় দুর্বলভাবে প্রতিনিধিত্ব ছিল। রাফসাস এবং সাদা প্লেমাম প্রকারের আপেক্ষিক ফ্রিকোয়েন্সি ভৌগোলিকভাবে পরিবর্তিত হয়। Rufous পাখি প্রজাতি 'পরিসীমা চরম দক্ষিণপূর্ব অংশ বিরল হয়। ভারতীয় অঞ্চলে এবং চীনে, কম পরিমাণে, অস্থিতিশীলভাবে নকশার মধ্যবর্তী স্থানে ঘটে থাকে। মাঝারি ধরনের প্রজাতির বাকি অংশ জুড়ে বিরল বা অনুপস্থিত। সাধারণভাবে, লং টাইল পুরুষদের [2]

পাঞ্জাব ও লেঙ্গে কিছু সাদা সঙ্গে প্রধানত rufous - তুর্কিস্তান, কাশ্মির, উত্তর ভারত, পাঞ্জাব, মহারাষ্ট্র, সিকিম এবং শ্রীলঙ্কাতে সংগৃহীত;
ইরান, আফগানিস্তান, বেলুচিস্তান, পাঞ্জাব, কাশ্মীর, উত্তর ও কেন্দ্রীয় ভারত, রাজস্থান, মহারাষ্ট্র, বিহার, নেপালের মধ্যে সংগৃহীত উইংসগুলির মধ্যে বেশ কিছু সাদা রঙের মূর্তি;
পাঞ্জাবের কিছু সাদা সঙ্গে প্রধানত rufous - পাঞ্জাব, উত্তর ও কেন্দ্রীয় ভারত, কলকাতা, শ্রীলঙ্কা এবং চীন মধ্যে উচ্চ Yangtze উপত্যকা সংগৃহীত;
প্রধানত পাখি এবং উইংস মধ্যে কিছু rufous সঙ্গে সাদা - কাশ্মীরে সংগৃহীত, মহারাষ্ট্র, সিচুয়ান এবং উত্তর চীন;
চীনে কিছু ফাটলসহ প্রধানত সাদা; মহারাষ্ট্র এবং ফুজৌতে সংগৃহীত;
পাঞ্জাব এবং চেন্নাইতে সংগৃহীত আংশিকভাবে রাফসাসের সঙ্গে মূলত সাদা;
রাফস থেকে সাদা প্লেমলে ভেজানো - উত্তর বিহারে সংগৃহীত।

স্বভাব 
উরন্ত অবস্থায় ফরিং, প্রজাপতি, মৌমাছি জাতীয় পোকামাকড় ধরার সময় সত্যিই সর্গের পাখির মত লাগে।

নির্বাচিত ছবি

তথ্যসূত্র

বহিঃসংযোগ 

 The Internet Bird Collection : Asian Paradise-flycatcher (Terpsiphone paradisi)
 BirdLife International Species factsheet: Terpsiphone paradisi 
 Details and pictures of Asian Paradise Flycatcher from Nagpur, India
 Nest-building video and pictures of Asian Paradise Flycatcher from Kashmir, India

ভারতের পাখি
বাংলাদেশের পাখি
Flycatcher, এশিয়ান স্বর্গ
পাকিস্তানের পাখি
শ্রীলঙ্কার পাখি
ভুটানের পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
দক্ষিণ এশিয়ার পাখি
দক্ষিণ-পূর্ব এশিয়ার পাখি
মধ্যপ্রদেশের প্রতীক
মাগুয়ারি মানিকজোড়

মাগুয়ারি মানিকজোড় (বৈজ্ঞানিক নাম: Ciconia maguari) বা সাদাঠুঁটি মানিকজোড় Ciconiidae (সাইকোনিডি) গোত্র বা পরিবারের অন্তর্গত Ciconia (সাইকোনিয়া) গণের অন্তর্গত এক প্রজাতির বৃহদাকৃতির জলচর পাখি। পাখিটি উত্তর ও মধ্য দক্ষিণ আমেরিকা জুড়ে বিস্তৃত। সারা পৃথিবীতে এক বিশাল এলাকা জুড়ে এদের আবাস, প্রায় ৫২ লাখ বর্গ কিলোমিটার। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। প্রজাতিটি স্বভাবে পরিযায়ী এবং কোন উপপ্রজাতি নেই।

বিস্তৃতি 

দক্ষিণ আমেরিকার আর্জেন্টিনা, বলিভিয়া, ব্রাজিল, কলম্বিয়া, ফরাসি গায়ানা, গায়ানা, সুরিনাম, প্যারাগুয়ে, উরুগুয়ে ও ভেনিজুয়েলায় এরা আবাসিক পাখি। ত্রিনিদাদ, চিলি, ফকল্যান্ড দ্বীপপুঞ্জ এবং সম্ভবত পেরুতে এরা অনিয়মিত।

বিবরণ 

মাগুয়ারি মানিকজোড় আকারে বেশ বড়সড় পাখি। এর দৈর্ঘ্য কমবেশি ৯৭-১২০ সেন্টিমিটার, ডানার বিস্তার ১৬০-১৮০ সেন্টিমিটার এবং ওজন ৩.৪-৪.৫৪ কেজি। স্ত্রী ও পুরুষ পাখির মধ্যে কোন যৌন দ্বিরূপতা নেই। তবে পুরুষ পাখি গড়ে স্ত্রী পাখির থেকে একটু বড়। প্রাপ্তবয়স্ক পাখির কাঁধ-ঢাকনি ও ডানা কালো। পালকে মেলানিন থাকার কারণে পালক কালো দেখায়। গলা, পিঠ, ডানা-ঢাকনি, দেহতল, লেজ ও লেজ-ঢাকনি সাদা। মুখের পালকহীন চামড়া টকটকে লাল। লম্বা পা টকটকে লাল রঙের। চোখ খড় হলুদ। লম্বা সোজা ঠোঁটের গোড়া ধূসর। ঠোঁটের আগা লালচে।

স্বভাব 
মাগুয়ারি মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। শুষ্ক এলাকায়ও দেখা যায়। সচরাচর একা, জোড়ায় কিংবা বিশাল ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। খাদ্যাভ্যাসের দিক থেকে এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।

প্রজনন 
প্রজনন মৌসুমে এরা লোকালয়ের উঁচু দালান, ঘরবাড়ি, খাড়া বাঁধ কিংবা উঁচু গাছে ডালপালা দিয়ে বড় মাচার মত আগোছালো বাসা বানায়। এরা কলোনি করে বাসা করে। স্ত্রী ও পুরুষ দু'জনে মিলেই বাসা করে। বাসা বানাতে ৫-১৫ দিন সময় লাগে। বাসা বানানো শেষে ডিম পাড়ে। ডিমগুলো সংখ্যায় ২-৫টি এবং সাদা রঙের। ৩০ দিনে ডিম ফুটে ছানা বের হয়।

তথ্যসূত্র

বহিঃসংযোগ 

সাইকোনিয়া
পরিযায়ী পাখি
দক্ষিণ আমেরিকার পাখি
জলচর পাখি
আর্জেন্টিনার পাখি
বলিভিয়ার পাখি
ব্রাজিলের পাখি
কলম্বিয়ার পাখি
ভেনিজুয়েলার পাখি
সুরিনামের পাখি
ফরাসি গায়ানার পাখি
গায়ানার পাখি
প্যারাগুয়ের পাখি
উরুগুয়ের পাখি
পেরুর পাখি
চিলির পাখি
ত্রিনিদাদ ও টোবাগোর পাখি
ফকল্যান্ড দ্বীপপুঞ্জের পাখি
কিকোনিয়া
১৭৮৯-এ বর্ণিত পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা
বিশ্বের সকল সার্বভৌম রাষ্ট্রের পতাকা

এই পাতায় বিশ্বের সকল স্বাধীন রাষ্ট্রের পতাকার ছবি যুক্ত করা হয়েছে। পতাকাগুলো সংশ্লিষ্ট রাষ্ট্রের নামের বাংলা বানানের ক্রমানুসারে সাজানো আছে।



জাতিসংঘের সদস্য ও পর্যবেক্ষক রাষ্ট্রসমূহ

অ

আ

ই

উ

এ

ও

ক

গ

ঘ

চ

জ

ট

ড

ত

থ

দ

ন

প

ফ

ব

ভ

ম

য

র

ল

শ

স

হ

অন্যান্য রাষ্ট্র

আরও দেখুন 
 সার্বভৌম রাষ্ট্রসমূহের প্রতীকের গ্যালারি

বহিঃসংযোগ 

 	
	

সার্বভৌম রাষ্ট্রসমূহ
ইভান তুর্গেনেভ

ইভান সের্গেইয়েভিচ তুর্গ্যেনেভ (নভেম্বর ৯, ১৮১৮-সেপ্টেম্বর ৩, ১৮৮৩) () একজন বিখ্যাত রুশ ছোটগল্পকার, নাট্যকার এবং ঔপন্যাসিক। ১৮৫২ সালে প্রকাশিত তার ছোটগল্পের সংকলন আ স্পোর্টসম্যানস স্কেচেস-কে রুশ বাস্তববাদী সাহিত্যে এক অন্যতম মাইলফলক হিসেবে গণ্য করা হয়। ১৮৬২-তে প্রকাশিত তার কালজয়ী উপন্যাস ফাদার্স অ্যান্ড সানস উনিশ শতকের অন্যতম শ্রেষ্ঠ সাহিত্যকর্ম হিসেবে গণ্য করা হয়।

বহিঃসংযোগ 

 Works by & about Ivan Turgenev at Internet Archive (scanned books original editions color illustrated)
  Gutenberg.org (plain text and HTML)
  Turgenev's works
 Turgenev Society (mainly in Russian)
  Turgenev Museum in Bougival
 Short biography
 Turgenev Bibliography 1983– by Nicholas Žekulin
 The Novels of Ivan Turgenev: Symbols and Emblems by Richard Peace
 Text of A Sportsman's Sketches, in English as translated from the Russian 
 Turgenev works (HTML/PDF), media & interactive timeline
 English translations of 4 Poetic Miniatures

১৮১৮-এ জন্ম
১৮৮৩-এ মৃত্যু
রুশ সাহিত্যিক
১৯শ শতাব্দীর পুরুষ লেখক
ফ্রান্সে ক্যান্সারে মৃত্যু
রুশ পুরুষ ঔপন্যাসিক
মিখাইল শলোখভ

মিখাইল আলেক্সান্দ্রোভিচ শলোখভ () (মে ২৪, ১৯০৫-ফেব্রুয়ারি ২১, ১৯৮৪) নোবেলজয়ী সোভিয়েত ঔপন্যাসিক। যুদ্ধের বিপক্ষে আর শান্তির সপক্ষে তিনি সর্বদাই সোচ্চার ছিলেন। ১৯৬৫ সালে তিনি সাহিত্যে নোবেল পুরস্কার লাভ করেন। সৌরজগতে গ্রহাণুপুঞ্জের একটি গ্রহাণুর নামকরণ করা হয়েছে তার সম্মানে, ২৪৪৮ শলোখভ।

জীবন ও কর্ম 

মিখাইল শলোখভের জন্ম ডন নদীর তীরে, ভেশেনস্কায়ায়, ১৯০৫ সালে। মাত্র ১২ বছর বয়সে ১৯১৭ সালে তিনি প্রত্যক্ষ করেন রুশ বিপ্লবের ভয়াবহতা। ১৯১৯ সালে ভেশেনস্কায়া অঞ্চলে এক প্রতিবিপ্লবী অভ্যূথ্থানের প্রত্যক্ষদর্শী হতে হয়েছিল শলোখভকে। সে অঞ্চলের কসাকরা তখন বলশেভিক আর কর্নিলভ নামে দু'ভাগে বিভক্ত হয়ে এক রক্তক্ষয়ী গৃহযুদ্ধে অবতীর্ণ হয়।

শলোখভের লেখালেখি শুরু হয় ১৯২৩ সালে, মাত্র আঠারো বছর বয়সে। একটি যুব সংবাদপত্রে তার লেখা ছাপা হয়। তার তিন বছর পর তার প্রথম বই টেলস ফ্রম দ্য ডন প্রকাশিত হয়।

বহিঃসংযোগ 
 nobel-winners.com's article on Michail Sholokhov
 The State Sholokhov Reserve-Museum 
 107 years of Sholokhov, from SovLit.net.
 
 On-line Sholokhov texts (Russian)
 Politicians Praise Soviet-Era Writer Mikhail Sholokhov’s Contribution to World Literature
 Stremya Tihogo Dona: Solzhenitsyn's accusations of plagiarism 
 An interview with Bar-Sela 
 And Quiet Does not Flow the Don: Statistical Analysis of a Quarrel between Nobel Laureates (PDF)
  Sholokhov: biography, photos, prose, critical essays
 

রুশ ঔপন্যাসিক
১৯০৫-এ জন্ম
১৯৮৪-এ মৃত্যু
নোবেল বিজয়ী সাহিত্যিক
রুশ সাম্যবাদী
মার্ক্সবাদী লেখক
২০শ শতাব্দীর পুরুষ লেখক
রুশ বিপ্লবের ব্যক্তি
সোভিয়েত নোবেল বিজয়ী
সোভিয়েত পুরুষ লেখক
স্তালিন পুরস্কার বিজয়ী
সমাকলন

সমাকলন , যোগজকলন বা যোগজীকরণ () হলো গণিতশাস্ত্রের এমন একটি শাখা যা সংক্ষেপে অন্তরকলনের বা অবকলন এর বিপরীত পদ্ধতি। প্রদত্ত একটি একটি বাস্তব চলরাশি  এবং সংখ্যারেখায় একটি ব্যবধান  নির্দিষ্ট সন্তত ফাংশন  এর নির্দিষ্ট সমাকলন হল 
 
এছাড়াও সমাকলন শব্দটি অনির্দিষ্ট সমাকল () এর ধারণা সম্বন্ধে উল্লেখ হতে পারে। যদি একটি প্রদত্ত ফাংশন F যার অন্তরকলজ হয় ফাংশন f সেক্ষেত্রে, F কে একটি অনির্দিষ্ট সমাকল বলা হয় এবং একে লেখা হয়ঃ

আইজাক নিউটন এবং গট‌ফ্রিড লাইব‌নিৎস উভয়েই পৃথকভাবে ক্যালকুলাসের মৌলিক উপপাদ্য প্রকাশ করেন। যদি f একটি অবিচ্ছিন্ন বা সন্তত বাস্তব ফাংশন একটি বদ্ধ অন্তর [a,b] এর মধ্যে সংজ্ঞাত হয়, এবং f র অনির্দিষ্ট সমাকল F হয়, তাহলে ঐ অন্তরের মধ্যে f এর নির্দিষ্ট সমাকল () হবে।

সমাকলন এর কলনবিদ্যা প্রতিষ্ঠাতারা একটি ক্ষুদ্রাতিক্ষুদ্র প্রস্থ এর বর্গক্ষেত্র অসীম সমষ্টি হিসাবে কল্পনা করেন। একটি যথাযথ সমাকলন এর গাণিতিক সংজ্ঞা দেন বের্নহার্ট রিমান। এটি একটি সীমা-পদ্ধতি, যাতে একটি বক্ররেখা-বেষ্টিত অঞ্চল পাতলা উল্লম্ব স্ল্যাব-অঞ্চলে ভেঙে ক্ষেত্রফল পরিমাপ করা হয়। ঊনবিংশ শতাব্দীর শুরুতে, আরও পরিশীলিত ধারণা হয়ে যায়, যেখানে ফাংশন টাইপ ও ডোমেইন এর generalization হয়ে যায়। একটি রেখা সমাকল() দুটি বা তিনটি চলরাশির ভেরিয়েবলের ফাংশনের জন্য সংজ্ঞায়িত হয় এবং অন্তর [a,b] কে প্লেনে অথবা spaceএ দুটি বিন্দুতে সংযোজিত ঐ ফাংশনটির নির্দিষ্ট বক্ররেখাদ্বারা প্রতিস্থাপিত হয়। একটি পৃষ্ঠ সমাকলন() এ, বক্র ত্রিমাত্রিক স্থানে একটি টুকরো পৃষ্ঠতল দ্বারা প্রতিস্থাপিত হয়। Integrals এই সমস্ত generalizations প্রথম পদার্থবিদ্যা চাহিদা থেকে এসেছিল, আর সেগুলো অনেক ভৌত নিয়ম তৈরি করতে একটি গুরুত্বপূর্ণ ভূমিকা পালন করে, এর মধ্যে উল্লেখযোগ্য ইলেকট্রোডায়নামিক্স (electrodynamics)​​। সমাকলনের অনেক আধুনিক ধারণা আছে। তাদের মধ্যে সবচেয়ে প্রচলিত বিমূর্ত গাণিতিক তত্ত্বের উপর ভিত্তি করে Lebesgue ইন্টিগ্রেশন, হিসাবে পরিচিত যা Henri Lebesgue() কর্তৃক বিকশিত।

প্রথাগত সংজ্ঞা

রিম্যানের সংজ্ঞা 
রিম্যান এর সংজ্ঞা অনুযায়ী বদ্ধ অন্তর [a,b] এ একটি sequence নেওয়া হলঃ

এরপর প্রত্যেক বদ্ধ অন্তর এর মধ্যে  একটি মান নেওয়া হল এবং (mesh) বলা হলে
 কে রিম্যানের সমষ্টি বলা হয়।
যখন বৃহত্তম mesh এর সীমা ০ এর দিকে যায় তখন S কে বলা হয় রিম্যানের সমাকলন।

বৈশিষ্ট্য 
 
যেখানে  স্কেলার রাশি।

চলক পরিবর্তন 
ধরি  অন্তরালে  একটি অবকলনযোগ্য অপেক্ষক। ধরি একটি সন্তত অপেক্ষক তাহলে

লাইব‌নিৎস অঙ্কপাতন বা নোটেশন ব্যবহার করে  হলে  ,তাই  যা  এর যায়গায় বসানো হয়।

সমাকলন পদ্ধতি 
দেখুন সমাকলন সূচী

তথ্যসূত্র

ক্যালকুলাস
সমাকলন
ফাংশন ও ম্যাপিং
কিম দায়ে জং

কিম দায়ে জং (; জন্ম: ৬ জানুয়ারি, ১৯২৫ - মৃত্যু: ১৮ আগস্ট, ২০০৯) দক্ষিণ কোরিয়ার রাষ্ট্রপতি ছিলেন। Sunshine Policy বাস্তবায়নের কারণে তিনি ২০০০ সালে শান্তিতে নোবেল পুরস্কার লাভ করেন। তিনি হচ্ছেন কোরিয়ার প্রথম ব্যক্তি যিনি এ পুরস্কার পেয়েছেন। ১৯৫৭ সালে রোমান ক্যাথলিক হন। কখনো কখনো তাকে এশিয়ার নেলসন ম্যান্ডেলা নামে ডাকা হয়। কেননা, ক্ষমতায় আরোহণ করতে তাকে দীর্ঘ সময় ধরে অপেক্ষা করতে হয়েছে।

১৯৯৮ থেকে ২০০৩ সাল পর্যন্ত তিনি দক্ষিণ কোরিয়ার রাষ্ট্রপতি হিসেবে ক্ষমতাসীন ছিলেন। তিনি কিম ইয়াং স্যামের স্থলাভিষিক্ত হন। দক্ষিণ কোরিয়ার উপকূলবর্তী দক্ষিণ জিওলা প্রদেশের হাউই-দো এলাকায় জন্মগ্রহণ করেন তিনি।

প্রারম্ভিক জীবন 
কিম মনে করতেন যে তিনি ৬ জানুয়ারি, ১৯২৪ সালে জন্মগ্রহণ করেছেন। কিন্তু পরবর্তীকালে জানা যায় যে, জাপানী ঔপনিবেশিক শাসনামলকে দূরে সরিয়ে রাখতেই তার জন্ম তারিখ ৩ ডিসেম্বর, ১৯২৫ রাখা হয়েছে। তৎকালীন জিওলা প্রদেশের সিনান এলাকা ছিল তার জন্মস্থান; যা বর্তমানের জিওলানাম-দো শহর। মকপো কমার্শিয়াল হাই স্কুল থেকে শীর্ষস্থান অধিকার করে স্নাতক ডিগ্রী সম্পন্ন করেন। জাপান অধিগ্রহণকৃত কোরিয়ায় সামান্য একজন কেরাণী হয়ে জাপানী মালিকানাধীন জাহাজ কোম্পানী কাজ শুরু করেন। পরবর্তীকালে তিনি নিজেই এ প্রতিষ্ঠানের মালিকানা স্বত্ত্ব লাভ করেন এবং খুবই ধনী লোকে পরিণত হন। কোরিয়ার যুদ্ধের সময়কালে কমিউনিস্টদের হাতে আটক হয়েছিলেন তিনি।

রাজনীতিতে প্রবেশ 

কোরিয়া প্রথম রাষ্ট্রপতি সিংমেন রি'র সরকার প্রশাসনে অংশগ্রহণের মাধ্যমে ১৯৫৪ সালে প্রথম কিম দায়ে জং রাজনীতিতে অংশগ্রহণ করেন। ১৯৬১ সালে জাতীয় পরিষদের সদস্যরূপে নির্বাচিত হলেও সামরিক অভ্যুত্থানের মাধ্যমে ক্ষমতায় আরোহণকারী স্বৈরশাসক পার্ক চুং হি তার ক্ষমতা প্রয়োগ করে নির্বাচন বাতিল করে দেন। এছাড়াও, ১৯৬৩ এবং ১৯৬৭ সালেও ধারাবাহিকভাবে সংসদে প্রতিনিধিত্ব করলেও প্রত্যেকবারই বিরোধীদলের নেতার ভূমিকায় ছিলেন তিনি। ১৯৭১ সালের রাষ্ট্রপতি নির্বাচনে বিরোধী প্রার্থী হিসেবে তিনি পার্ক চুং হিকে প্রায় পরাভূত করেছিলেন। কিন্তু বেশ কয়েকবার হাতকড়া পড়ায় ক্ষমতাসীন প্রার্থীকে পরাভূত করা সম্ভব হয়নি।

খুবই প্রথিতযশা বক্তা কিম তার স্বভাবসুলভ বাগ্মীতা প্রদর্শনের মাধ্যমে সমর্থকদেরকে আকৃষ্ট ও তাদের বিশ্বাসযোগ্যতা অর্জন করতে পেরেছিলেন। তার প্রতি ভোটারদের সমর্থনের প্রভাব পড়ে জিওলা অঞ্চলে। সেখানে তিনি অবিশ্বাস্যভাবে ৯৫% ভোট পেয়েছিলেন। শতাংশের বিচারে তা দক্ষিণ কোরিয়ার রাজনীতিতে অনতিক্রম্য দূরত্বে অবস্থান করেছে।

পুরস্কার ও সম্মাননা
 নোবেল শান্তি পুরস্কার, (২০০০)

তথ্যসূত্র 

 

১৯২৪-এ জন্ম
২০০৯-এ মৃত্যু
দক্ষিণ কোরিয়ার রাষ্ট্রপতি
নোবেল শান্তি পুরস্কার বিজয়ী
ডেমোক্রেটিক পার্টি (দক্ষিণ কোরিয়া, ২০০০) রাজনীতিবিদ
রোমান ক্যাথলিক ধর্মে ধর্মান্তরিত
একাধিক অঙ্গ ব্যর্থতায় মৃত্যু
অলিম্পিক অর্ডার গ্রহণকারী
দক্ষিণ কোরীয় নোবেল বিজয়ী
অপহৃত রাজনীতিবিদ
রাজনৈতিক বন্দী
লেটিশিয়া টাইলার

লেটিশিয়া টাইলার (ইংরেজি:Letitia Christian Tyler, (জন্ম: ১২ নভেম্বর, ১৭৯০ – মৃত্যু: ১০ সেপ্টেম্বর, ১৮৪২, মার্কিন যুক্তরাষ্ট্রের রাষ্ট্রপতি জন টেইলারের সহধর্মীনি এবং ফার্স্টলেডি।

১৭৯০-এ জন্ম
১৮৪২-এ মৃত্যু
মার্কিন যুক্তরাষ্ট্রের ফার্স্ট লেডি
ইংরেজ বংশোদ্ভূত মার্কিন ব্যক্তি
১৯শ শতাব্দীর মার্কিন নারী
টুপি

টুপি একপ্রকার পরিধেয় যা মাথা আবরণের জন্য ব্যবহৃত হয়ে থাকে। প্রায় ৭০০ খ্রিস্টপূর্বাব্দে টুপি আবিষ্কৃত হয়েছিল।  টুপি পাশ্চাত্যের 'হ্যাট'-এর সমতূল্য যা শৈত্য ও রৌদ্র নিরোধেও কাজ করে। সেনাবাহিনী পুলিশ ইত্যাদি ইউনিফর্মড বাহিনীর সদস্যরা বিশেষ ধরনের টুপি দিয়ে মাথা ঢেকে রাখেন। হাসপাতালে নার্সরা টুপি মাথায় দায়িত্ব পালন করেন। রান্নাঘরে পাচক টুপি দিয়ে মাথা আবৃত করে রাখেন যাতে মাথার চুল খাদ্যদ্রব্যে না পড়ে। ক্রিকেট ও বেসবল খেলার মাঠে খেলোয়াড়রা সচরাচর টুপি ব্যবহার করেন। টুপি গঠনে হ্যাট, মাথাল এবং হেলমেট থেকে ভিন্ন।

প্রকারভেদ  
১০০টিরও বেশি ধরনের হ্যাট বা টুপির চল রয়েছে, যা মানুষের পোশাকের অংশে পরিনত হয়েছে। এর কয়েকটি :

 মুসলিম টুপি 
 বেসবল ক্যাপ
 স্ন্যাপব্যাগ
 ড্যাড হ্যাট
 ট্রাকার হ্যাট
 বেনিজ
 টপ হ্যাট
 ফেডরাস
 ট্রাইবি হ্যাট
 পর্ক পাইস
 হমবার্গ
 বেরেটস
 ক্লোশ হ্যাট
  ফ্ল্যাট ক্যাপ
 বোলার বা ডারবাই হ্যাট
 কাউবয় হ্যাট
 ব্রেটন হ্যাট
 আর্মি হ্যাট
 পিলবক্সেস
 বোটার হ্যাট
 পানামা হ্যাট
 সান হ্যাটস বা ফ্লপি হ্যাট
 বাকেট হ্যাট
 শেফ হ্যাট
 সেইলর হ্যাট
 সান্টা হ্যাট
 উইচ হ্যাট
 পার্টি হ্যাট
 গ্র্যাজুয়েশন হ্যাট

নির্মাণ সামগ্রী

টুপি ব্যবহারের নিয়মাবলী

বিভিন্ন ধর্মে টুপি

আব্রাহামীয় ধর্ম

ইহুদি ধর্ম 
ইহুদি ধর্মানুসারীরা টুপি পরিধান করে থাকেন, তবে তার আকার মাথার আকারের তুলনায় হয় অনেক ছোট, এবং তা পরিধান করা হয় মাথার উপরে, পিছনের দিকে। কোনো রকমে তা মাথার তালুর পিছনের অংশ ঢেকে রাখে। ইহুদিদের এই টুপিকে বলা হয় কিপ্পা।

ইসলাম ধর্ম 
ইসলাম ধর্মে মাথায় আচ্ছাদন রাখার বিষয়টি বেশ গুরুত্বের সাথে বিবেচিত হয়। পুরুষ-নারী নির্বিশেষে মাথায় আচ্ছাদনের বিধান ইসলামে রয়েছে। যদিও মহিলারা মাথায় টুপি পরেন না; বরং ওড়না বা হিজাব দিয়ে মাথা ঢেকে রাখেন, তবে পুরুষের জন্য টুপি পরিধান করা একটি গুরুত্বপূর্ণ সুন্নাত। টুপি ছাড়াও মুসলমান পুরুষ মাথায় পাগড়ি পরিধান করে থাকেন। তবে পাগড়ি পরিধানের সময়ও ভিতরে তারা টুপি পরিধান করে থাকেন। মুসলমানদের টুপি প্রায় মাথার উপরিভাগ পুরোটাই জুড়ে থাকে এবং এমন হয় যে, তা যেন কপাল জুড়ে না থাকে। কারণ মেঝেতে কপাল ছুঁইয়ে মুসলমানগণ আল্লাহকে সিজ্‌দা করেন, তাই কপাল উন্মুক্ত রাখা প্রয়োজন৷ ইসলামে ঘুম এবং গোসল ছাড়া সর্বক্ষণ এমনকি প্রাকৃতিক কর্ম সারার সময়ও মাথায় টুপি বা পাগড়ি রাখা সুন্নাত। যদিও অনেকে একে কেবল নামাজ পড়ার সময় পরে থাকেন।

সারা পৃথিবীতে বিভিন্ন ধরনের মুসলিম টুপি দেখতে পাওয়া যায়। এর মধ্যে গোল টুপি ও লম্বা টুপি সর্বাধিক প্রচলিত। ভারতীয় উপমহাদেশের মুসলমানগন সাধারণত সুতি কাপড়ের তৈরি টুপি ব্যবহার করে থাকেন। পৃথিবীর অন্যান্য অঞ্চলে পশমি টুপির ব্যবহার প্রচলিত আছে। টুপির রং সাধারণত সাদা ও কালো হয়ে থাকে। তবে অন্যান্য রঙের বাহারি টুপিও দেখতে পাওয়া যায়।

আরো দেখুন 
 কিপ্পা

তথ্যসূত্র

বহিঃসংযোগ 

উষ্ণীশ
টুপি